
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 566 

28 Ιουνίου 1995 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός ωριαίας αποζημίωσης των διδασκόντων με 


ανάθεση στην Ε.Π.Α.Θ. 1 

Σύσταση Νομικού Προσώπου στην κοιν. Πραμάντων Ν. 
ΙωαννΙνων με την επωνυμία: «Πνευματικό Κέντρο 

Πραμάντων». 2 

Τροποποίηση της συστατικής πράξης του Νομικού 
Προσώπου με την επωνυμία «Σχολική Επιτροπή Δη¬ 
μοτικού Σχολείου Λεήμονα» Ν. Λακωνίας. ....... 3 

Τροποποίηση της 16713/91 απόφασης Νομάρχη Λέ¬ 
σβου Περί σύστασης Αμιγούς Δημοτ. κατασκε υαστι- 

κής επιχείρησης του Δήμου Πολιχνίτου. .. 4 

Τροποποίηση συστατικής πράξης Κοινοτικής Επιχείρη¬ 
σης Τουριστικής και Πολιτιστικής Ανάπτυξης Πυθα¬ 
γορείου Σάμου. 5 

Σύσταση ιδίου Νομικού Προσώπου στο Δήμο Χανίων με 
την επωνυμία Σχολική Επιτροπή 8ου Δημοτικού - 
8ου Νηπιαγωγείου του Δήμου Χανίων. 6 

ΑΣΤΥΝΟΜΙΚΕΣ ΔΙΑΤΑΞΕΙΣ 


Μέτρα για την πρόληψη και καταστολή της Ζωοκλοπής 
στην Περιφέρεια Αστυνομικής Διεύθυνσης Ηρα¬ 


κλείου. .7. 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στον Οργανισμό Νομαρχιακής 
Αυτοδιοίκησης Ρεθύμνης. 8 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2038423/4229/0022 (1) 


Καθορισμός ωριαίας αποζημίωσης των διδασκόντων με 
ανάθεση στην Ε.Π.Α.Θ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Β.Δ. 31/1969 «περί ιδρύσεως ειδικής παιδαγωγι¬ 
κής ακαδημίας». 

2. Τηνπαρ. 4 του όρθρου 6 του Ν.Δ. 842/71 «περίανα- 
διοργανώσεως των Παιδαγωγικών Ακαδημιών». 


3. Το άρθρο θ του Ν.Δ. 143/73 «περί ουμπληρώσεως 
διατάξεων τινών του Ν.Δ. 842/71...». 

4. Τη ν παρ. 12 του άρθρου 3 του Ν. 695/77 «περί ρυθμί- 
σεως θεμάτων τινών του διδακτικού... και της Ειδικής Παι¬ 
δαγωγικής Ακαδημίας Θεσσαλονίκης». 

5. Τις διατάξεις του άρθρου 40 του Ν. 849/78, όπως συ- 
μπληρώθηκε με το άρθρο 8 του Ν. 2129/93. 

6. Η δαπάνη που πρσκαλείται για το ακαδημαϊκό έτος 
1994 -1995 είναι ύψους 1.744.000 δρχ. και θα καλυφθεί 
από το φορέα 191 και Κ.Α. 0517 της νομαρχίας Θεσσαλο¬ 
νίκης. 

7. Την ανάγκη σε εκπαιδευτικό προσωπικό της Ειδικής 
Παιδαγωγικής Ακαδημίας Θεσσαλονίκης, αποφασί¬ 
ζουμε: 

Καθορίζουμε από το ακαδημαϊκό έτος 1994 -1995 το 
ποσό της ωριαίας αντιμισθίας που θα καταβάλλεται στους 
διαδάσκοντες με ανάθεση διδασκαλίας στην Ειδική Παι¬ 
δαγωγική Ακαδημία Θεσσαλονίκης ως εξής: 

1. Στους καθηγητές Α.Ε.Ι., στους αναπληρωτές καθη¬ 
γητές Α.Ε.Ι. σε δρχ. 6.000 (έξι χιλιάδες). 

2. Στους επίκουρους καθηγητές Α.Ε.Ι., λέκτορες Α.Ε.Ι., 
εκπαιδευτικούς οιασδήποτε βαθμίδας, κατόχους διδακτο¬ 
ρικού διπλώματος και ιδιώτες πτυχιούχους Πανεπιστη¬ 
μίου, κατόχους διδακτορικού διπλώματος σε δρχ. 5.000 
(πέντε χιλιάδες). 

3. Στους λοιπούς εκπαιδευτικούς πτυχιούχους Πανεπι¬ 
στημίου σε δρχ. 3.500 (τρεις χιλιάδες πεντακόσιες). 

Η απόφαση αυτή να δπμοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 1995 

01 ΥΠΟΥΡΓΟΙ 

Ε6ΝΙΚΗΣ παιδείας δ θρησκευμάτων οκονομκον 

ΓΕΩΡΓ. ΠΑΠΛΝΔΡΕΟΥ ΑΛ. ΠΑΠΑΔΟΠΟΥΛΟΣ 

-4- 

Αριθ. ΕΣ 19686 (2) 

Σύσταση Νομικού Προοώπου στην κοιν. Πραμάντων Ν. Ιω- 

αννίνων με την επωνυμία: «Πνευματικά Κέντρο Πραμά¬ 
ντων». 

Ο ΠΕΡΙΦ. ΔΙΕΥΘΥΝΤΗΣ Ν. ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/ 
89) και του άρθρου 11 του Ν. 2130/93. 

2. Την αριθμ. 9/95 απόφαση του Κοινοτικού Συμβου¬ 
λίου Πραμάντων, αποφασίζουμε: 

1. Συστήνουμε στην Κοινότητα Πραμάντων του Νομού 
Ιωαννίνων Νομικό Πρόσωπο με την Επωνυμία: Πνευματικό 
Κέντρο Πραμάντων το οποίο διέπεται από τις διατάξεις 
του άρθρου 187 του Δ.Κ.Κ. 

2. Σκοπός του Νομικού Προσώπου είναι: 

α) Η δημιουργία και ανάπτυξη κάθε μορφής Πνευματι¬ 
κής και Πολιτιστικής δραστηριότητας στη περιοχή της Κοι¬ 
νότητάς μας. 

β) Η δημιουργία της αναγκαίας πολιτιστικής υποδο¬ 

μής. 

γ) Η δημιουργία της δανειστικής βιβλιοθήκης, 
δ) Η διαφύλαξη, η εκλαΤκευση και διάδοση των τελευ¬ 
ταίων επιστημονικών επιτεύξεων. 

ε) Η έρευνα και η προώθηση για δημόσια συζήτηση των 
προβλημάτων που απασχολούν τους κατοίκους της Κοινό¬ 
τητας και κυρίως τους νέους. 

στ) Η δημιουργική προσφορά των κατοίκων της Κοινό¬ 
τητας στην κοινωνική πρόοδο του τόπου. 

ζ) Η απονομή βραβείων σε άριστους μαθητές των σχο¬ 
λείων της Πρωτοβάθμιας και Δευτεροβάθμιας Εκπ/σης. 

η) Η υποστήριξη και διάδοση της σύγχρονης καλλιτεχνι¬ 
κής και πνευματικής δημιουργίας. 

θ) Η εξασφάλιση των προϋποθέσεων για την ολόπλευρη 
ανάπτυξη των δημιουργικών ικανοτήτων στις τέχωες, σε 
συνεργασία με όλους τους πολιτιστικούς φορείς και τα 
ερασιτεχνικά συγκροτήματα. 

ι) Η ενθάρρυνση και υποβολή της ερασιτεχνικής δη¬ 
μιουργίας και 

κ) Η παροχή εκπαιδευτικών, πολιτιστικών, επιμορφωτι¬ 
κών και ψυχαγωγικών υπηρεσιών. Οι σκοποί αυτοί θα επι¬ 
διώκονται με σεμινάρια, διαλέξεις, συναυλίες, Ψυχαγωγι¬ 
κές εκδηλώσεις, προβολές ταινιών, εκθέσεις ζωγραφι¬ 
κής, εκθετήρια διαφόρων ειδών χειροτεχνίας, υφαντική 
κ.λ.π. καθώς και συγκεντρώσεις λαογραφικού υλικού. 

3. Το Νομικό Πρόσωπο θα στεγαστεί σε κτίριο που έχει 
ήδη κατασκευασθεί στην κοινότητά μας για το σκοπό 
αυτό. 

4. Πόροι του Νομικού Προσώπου θα είναι: α) Ετήσια 
επιχορήγηση από μέρους της Κοινότητάς μας ποσού δρχ. 
300.000 τουλάχιστον, η οποία θα αυξάνεται κάθε έτος 
τουλάχιστον 5%. Το Κοινοτικό Συμβούλιο με απόφασή του 
κατά την κατάρτιση του ετήσιου προϋπολογισμού έχει το 
δικαίωμα ανάλογα με τα έσοδα και τις ανάγκες της Κοινό¬ 
τητας και εκτιμώντας το προσφερόμενο έργο του Πνευμα¬ 
τικού Κέντρου, να εγγράφει στον προϋπολ. ποσό επιχορή¬ 
γησης μεγαλύτερο του προκύπτοντος με τον ανωτέρω 
τρόπο. 

β) Οι κάθε είδους συνδρομές, εισφορές, δωρεές και 
κληρονομιές. 

δ) Οι πρόσοδοι από την ίδια αυτού περιουσία, 
ε) Κάθε παροχή του Κράτους ή άλλη νόμιμη πρόσοδος. 

5. Το Διοικητικό Συμβούλιο εκλέγει στην αρχή κάθε 
έτους από τα μέλη του, τον αντιπρόεδρο το γραμματέα και 
τον έφορο αυτού. 

Το Νομικό Πρόσωπο εκπροσωπείται στα δικαστήρια και 
σε κάθε αρχή από τον Πρόεδρο και όταν αυτός απουσιάζει 
ή κωλύεται από τον Αντιπρόεδρο. 

Κάλυψη δαπάνης: (άρθρο 27 Ν, 2081/92). Με την πα¬ 
ρούσα κανονιστική πράξη επιβαρύνεται ο προΰπ/σμός της 
Κοινότητας Πραμάντων με ποσό 300.000 δρχ. και θα αυ¬ 
ξάνεται κάθε χρόνο τουλάχιστον 5%. 


Η παρούσα να δημοσιευθεί στην Εφημερίδα της Κυβέρ¬ 
νησης. 

Ιωάννινα, 7 Ιουνίου 1995 

Ο Περιφ. Διευθυντής 

ΑΘΑΝ. ΠΑΤΣΟΥΡΑΣ 

-♦- 

Αριθ- 8287 (3) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή Δημοτικού 

Σχολείου Λεήμονα» Ν. Λακωνίας. 

Ο ΠΕΡΙΦ. ΔΙΕΥΘΥΝΤΗΣ Ν. ΛΑΚΩΝΙΑΣ 
Έχοντας υπόψη: 

1. Τις διατάξεις του άρθρου 187 του ΔΚΚ (ΠΔ 323/89) 
όπως τροποποιήθηκαν με το. άρθρο 11 του Ν. 2130/ 
93. 

2. Τις δ/ξεις του άρθρου 5 του Ν. 1894/90 όπως τροπο¬ 
ποιήθηκαν και συμπληρώθηκαν με τις δ/ξεις του άρθρου 
31 του Ν. 2009/92. 

3. Το αριθμ. 153/94 Π.Δ. (ΦΕΚ102/5.7.94) με το οποίο 
οι κοινότητες Βρονταμά, Γράμμουσας, Λεήμονα, Περιστε¬ 
ριού, Σκάλας και Στειρανιάς, συνενώθηκαν σε Δήμο με την 
ονομασία Δημός Σκάλας. 

4. Την αριθμ. 51 /23.1.90 απόφασή μας, σύσταση Ν.Π. 
στο Ν. Λακωνίας με την επωνυμία «Σχολική Επιτροπή Σχο¬ 
λείου Λεήμονα». 

5. Την αριθμ. 79/1995 απόφαση του Δημοτικού Συμ¬ 
βουλίου του δήμου Σκάλας, αποφασίζουμε: 

Τροποποιούμε την 51 /23.1.90 απόφασή μας που δημο- 
σιεύθηκε στο 87/13.2.90 ΦΕΚ τ. Β’ ως προς τις παραγρά¬ 
φους 1 και 3 ως εξής: 

Παρ. 1. Το Ν.Π. «Σχολική Επιτροπή Δημοτικού Σχολείου 
Λεήμονα» μετονομάζεται σε «Σχολική Επιτροπή Δημοτι¬ 
κού Σχολείου - Νηπιαγωγείου Συνοικισμού Λεήμονα Δή¬ 
μου Σκάλας». * 

Παρ. 3. Όπου αναφέρεται Πρόεδρος Κοινότητας αντι¬ 
καθίσταται σε Δήμαρχος και όπου Κοινοτικός Σύμβουλος 
σε Δημοτικός Σύμβουλος. 

Κατά τα λοιπά ισχύει η αριθμ. 51/23.1.1990 απόφασή 
μας, όπως τροποποιήθηκε μεταγενέστερα. 

Κάλυψη δαπάνης. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Σκά¬ 
λας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 31 ΜαΤου 1995 

Ο Περιφ. Διευθυντής 

ΙΩΑΝΝΗΣ ΓΕΡΑΚΙΤΗΣ 

-φ- 

Αριθ. 3876 (4) 

Τροποποίηση της 16713/91 απόφασης Νομάρχη Λέσβου 

Περί σύστασης Αμιγούς Δημοτ. κατασκευαστικής επι¬ 
χείρησης του Δήμου Πολιχνίτου. 

Ο ΠΕΡΙΦ. ΔΙΕΥΘΥΝΤΗΣ Ν. ΛΕΣΒΟΥ 
Έχοντας υπόψη: 

1) Τις διατάξεις του άρθρου 260 και 261 του Δ.Κ.Κ. 

2) Την 16713/91 προηγούμενη απόφαση Νομάρχη Λέ¬ 
σβου που δημοσιεύτηκε στο ΦΕΚ 1047/23.12.91 (τεύχος 
Β') για την σύσταση κατασκευαστικής Επιχείρησης στο 

Δήμο Πολιχνίτου. 

3. Την 30/95 απόφαση του Δ.Σ. Πολιχνίτου, με την 
οποία αποφασίζεται η διερεϋνηση του Δ.Σ. κατά δύο μέλη, 
αποφασίζουμε: 

Τροποποιώντας την αριθμ. 16713/21.11.1991 από¬ 
φαση του Νομάρχη Λέσβου περί Συστάσεως αμιγούς δη¬ 
μοτικής Κατασκευαστικής Επιχείρησης Δήμου Πολιχνίτου 
αντικαθιστούμε την παράγραφο 3 αυτής ως εξής: 

«3. Η επιχείρηση διοικεΐται από επταμελές (7) Διοικη¬ 
τικό Συμβούλιο, που τα μέλη του ορίζονται μαζί με τους 
αναπληρωτές από το Δημοτικό Συμβούλιο. 

Από τα μέλη του Διοικητικού Συμβουλίου πέντε (5) είναι 
αρκετοί εκπρόσωποι του Δήμου Πολιχνίτου ένα (1) είναι 
εκπρόσωπος του σωματείου οικοδόμων Πολιχνίτου και το 
ένα μέλος είναι δημότης ή κάτοικος που έχει πε5ρα ή γνώ¬ 
σεις σχετικές με το αντικείμενο της Επιχείρησης. 

Στα μέλη του Δ.Σ. προστίθεται και εκπρόσωπος των ερ¬ 
γαζομένων (χωρίς αλλαγή της συστατικής πράξης), όταν η 
επιχείρηση απασχολεί περισσότερους από είκοσι (20) ερ¬ 
γαζόμενους. Κατά τα λοιπά ισχύει η διά της παρούσας τρο¬ 
ποποιούμενη. 

Από τις διατάξεις της απόφασης αυτής δεν προκαλείται 
δαπάνη σε άρος του προϋπολογισμού του Δήμου ΠσχνΙ- 
του. 

Η παρούσα να δημόσιευθεί στην Εφημερίδα της Κυβέρ¬ 
νησης. 

Μυτιλήνη, 19 Μαΐου 1995 

Ο Περιφ. Διευθυντής 
ΑΝΤΩΝΙΟΣ ΔΕΜΕΝΕΓΑΣ 

-♦- 

Αριθ. 3047 (5) 

Τροποποίηση συστατικής πράξης Κοινοτικής Εγχείρησης 

Τουριστικής και Πολιτιστικής Ανάπτυξης Πυθαγορείου 

Σάμου. 

Ο ΠΕΡΙΦ. ΔΙΕΥΘΥΝΤΗΣ Ν. ΣΑΜΟΥ 
Έχοντας υπόψη: 

1. Την αριθμ. 23879/5.6.1988 απόφαση Υπουργού 
Εσωτερικών «Σύσταση Κοινοτικής Επιχείρησης Τουριστι¬ 
κής και Πολιτιστικής Ανάπτυξης Κοινότητας Πυθαγορείου 
Σάμου». 

2. Τις διατάξεις του Π.Δ. 250/1989, που αφορά τη με¬ 
ταβίβαση αρμοδιοτήτων του Υπουργού Εσωτερικών στους 
Νομάρχες. 

3. Τις διατάξεις του άρθρου 4 παράγραφος 6 του Ν. 
2240/1994 που αφορά αρμοδιότητες Περιφερειακών Δ/ 
ντών. 

4. Την αριθμ. 26/21/2/1995 απόφαση του Δημοτικού 
Συμβουλίου Πυθαγορείου, αποφασίζουμε: 

Τροποποιούμε την αριθμ. 23879/5.5.1988 απόφαση 
Υπουργού Εσωτερικών καθώς και την αριθ. 5857/14/8/ 
1991 απόφαση Νομάρχη Σάμου ως προς το άρθρο 2, το 
οποίο μετά της τροποποιήσεως διαμορφώνεται ως εξής: 

Σκοπός της Επιχείρησης είναι: 

α) Η λειτουργία γραφείου Τουρισμού. 

β) Η οργάνωση μαρίνας. 

γ) Η εκμετάλλευση οργανωμένης παραλίας. 

δ) Η λειτουργία αναιμυκτηρίου. 

3) Η οργάνωση λειτουργία και εκμετάλλευση γραφείου 
γενικού τουρισμού και πρακτόρευση σκαφών, τροφοδο¬ 
σία σκαφών, πετρέλευση πλοίων και πάσα παρεμφερή 
δραστηριότητα. 


στ) Οργάνωση, λειτουργία και εκμετάλλευση οργανω¬ 
μένου χώρου στάθμευσης (ΠΑΡΚΙΓΚ). 

Κατά τα λοιπά ισχύουν οι αριθ. 23879/1988 απόφαση 
Υπουργού Εσωτερικών και η αριθμ. 5857/14.8.91 από¬ 
φαση Νομάρχη Σάμου. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού προυΰπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 6 Ιουνίου 1995 

Ο Περιφ. Διευθυντής 1 

ΛΑΖΑΡΟΣ Ν. ΘΕΟΦΙΛΟΣ 

-4- 

Αριθ. 9074 (6) 

Σύσταση ιδίου Νομικού Προσώπου στο Δήμο Χανιών με 
την επωνυμία Σχολική Επιτροπή 8ου Δημοτικού - 8ου 
Νηπιαγωγείου του Δήμου Χανίων. 

Ο ΠΕΡΙΦ. ΔΙΕΥΘΥΝΤΗΣ ΧΑΝΙΩΝ 
Έχοντας υπόψη: 

1. Τις διατάξεις: (α) της παραγρ. 8-15 του άρθρου 5 του 
Ν. 1854/1990. «Για την Ακαδημία Αθηνών και άλλες εκ¬ 
παιδευτικές διατάξεις» (τΑ 110) και (β) του άρθρου 187 
του δημοτικού και Κοινοτικού Κώδικα (Π.Δ. 323/1989) (Α' 
146). 

2. Την 226/1995 απόφαση του Δημοτικού Συμβουλίου 
Χανίων του Νομού Χανίων για σύσταση σχολικής επιτρο¬ 
πής, αποφασίζουμε: 

1. Συνιστούμε στο Δήμο Χανίων του Νομού Χανίων ίδιο 
νομικό πρόσωπο με την επωνυμία: «Σχολική Επιτροπή 8ου 
Δημοτικού - 8ου ΝΗπιαγωγείου. 

Η συνιστώμενη με την απόφαση αυτή σχολική επιτροπή 
διοικείται από δμελές διοικητικό συμβούλιο αποτελού- 
μενο από: 

α) Τον Δήμαρχο ή ένα Δημοτικό Σύμβουλο που θα ορίζει 
ο Δήμαρχος. 

β) Τον Δ/ντή του 8ου Δημοτικού Σχολείου, 
γ) Την Δ/ντρια του 8ου Νηπιαγωγείου, 
δ) Τον εκπρόσωπο του Συλλόγου γονέων και κηδεμό¬ 
νων του 8συ Δημοτικού Σχολείου εκπρόσωπο της μαθητι¬ 
κής Κοινότητας. 

ε) Τον εκπρόσωπο του Συλλόγου γονέων και κηδεμόνων 
του 8ου Νημπιαγωγείου. 

2. Η θητεία του πρώτου Διοικητικού Συμβουλίου της συ- 
νιστώμενης με την απόφαση αυτή Σχολικής Επιτροπής λή¬ 
γει με τη λήξη της δημοτικής και κοινοτικής περιόδου 
1995 - 1998. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον αντιπρόεδρο τον γραμματέα και ταμία. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κλπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας (1) εκπαίδευσης για τον 
εφοδιασμό από τον Οργανισμό Σχολικών Κτιρίων των σχο- 

λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την απερχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για την στήριξη της διοικητικής λειτουργίας των σχολικών 
μονάδων. 

5. Πόροι της σχολικής επιτροπής είναι: 
α) Η ετήσια Επιχορήγηση του Κράτους, 
β) Η ετήσια Επιχορήγηση του Δήμου. 

γ) Κάθε είδους εισφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

6. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόε¬ 
δρο. 

7. Το Νομικό πρόσωπο αποδέχεται όλες τις υποχρεώ¬ 
σεις και υποκαθιοτά σε όλα τα δικαιώματα ανεπιφύλακτα 
και απεριόριστα το καταργημένο Νομικό πρόσωπο «Σχο¬ 
λική Επιτροπή 8ου και 13ου Δημοτικού - 8ου και 13ου Νη¬ 
πιαγωγείου λόγω μετεστέγασης του 13ου Δημ. -13ου Νη- 
πιαγ. 

8. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου, για το 
έτος 1995 και για τα επόμενα έτη, το ύψος της οποίας δεν 
μπορεί να προσδιοριστεί και εξαρτάται από το ύψος της 
επιχορήγησης του Δήμου προς το Νομ. Πρόσωπο. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Χανιά, 30 ΜαΤου 1995 

Ο Περιφ. Διευθυντής 

ΓΙΑΝΝΗΣ ΦΩΤΑΚΗΣ 

-♦- 

ΑΣΤΥΝΟ ΜΙΚΕΣ ΔΙ ΑΤΑΞΕΙΣ 

Αοιθ. 1023/2/3-υστ (7) 

ΑΣΤΥΝΟΜΙΚΗ ΔΙΑΤΑΞΗ ΥΠ' ΑΡΙΘ..4.Ε/1995 
Μέτρα για την πρόληψη και καταστολή της Ζωοκλοπής 
στην Περιφέρεια Αστυνομικής Διεύθυνσης Ηρα¬ 
κλείου. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του άρθρου 12, παρ. 3 και 4 του 
Ν.1481/1984 (Α-52) «Οργανισμός Υπουργείου Δημόσιας 
Τάξης», όπως συμπληρώθηκε η παρ. 3 με το άρθρο 1, 
παρ. 4 του Ν. 1590/1986 (Α' - 49} και το άρθρο 36 του Ν. 
2168/1993 (Α'- 147). 

2. Τις διατάξεις του άρθρου 10 του Ν. 1300/1982 (Α' - 
129) «Μέτρα για την πρόληψη και καταστολή της ζωοκλο¬ 
πής και ζωοκτονίας». 

3. Τις διατάξεις της παρ. 1 του άρθρου 3 του Ν. 2218/ 
1994 (Α'-90) «Ίδρυση νομαρχιακής αυτοδιοίκησης, τρο¬ 
ποποίηση διατάξεων για την πρωτοβάθμια αυτοδιοίκηση 
και την περιφέρεια και άλλες διατάξεις», όπως τροποποιή¬ 
θηκε και συμπληρώθηκε με το Ν.2240/1994 (Α' -153). 

4. Τις διατάξεις του άρθρου 29Α του Ν. 1558/1985 (Α' - 


137) «Κυβέρνηση και Κυβερνητικά Όργανα», το οποίο 
προστέθηκε με το άρθρο 27 του Ν. 2081/1992 (Α' -154). 

5. Τις διατάξεις του άρθρου 33 του Π.Δ. 161/1988 (Α' - 
74) «Αναδιάρθωση, σύσταση, οργάνωση και λειτουργία 
Περιφερειακών Υπηρεσιών της Ελληνικής Αστυνομίας και 
άλλες διατάξεις >ν 

6. Το γεγονός ότι από τις διατάξεις της παρούσας προ- 
καλείται δαπάνη σε βάρος του Κρατικού Προϋπολογισμού 
ύψους 8.317.000 δρχ. περίπου για το έτος 1995 και 
500.000 δρχ. περίπου για το έτος 1996 και για καθένα 
από τα επόμενα έτη και ότι η δαπάνη του έτους 1995 θα 
καλυφθεί από τις υπάρχουσες πιστώσεις του προϋπολογι¬ 
σμού εξόδων Ε. Φ. 43 -110 «ΕΛΛΗ ΝΙΚΗ ΑΣΤΎΝ 0 ΜΙΑ» και 
η δαπάνη του έτους 1996 και των επομένων ετών θα προ- 
βλέπεται και θα καλύπτεται από τις σχετικές πιστώσεις 
των κατ'έτος προϋπολογισμών εξόδων Ε.Φ. 43-110 «ΕΛ¬ 
ΛΗΝΙΚΗ ΑΣΤΥΝΟΜΙΑ», αποφασίζουμε: 

Άρθρο 1 

Δήλωση - Μεταβίβαση μεγάλων ζώων 

1. Οι ιδιοκτήτες μεγάλων ζώων (ίππων, ημιόνων, όνων 
και βοοειδών), υποχρεούνται να δηλώσουν αυτά με υπεύ¬ 
θυνη δήλωση του Ν. 1599/1986, στη δημοτική ή κοινοτική 
αρχή του τόπου κατοικίας ή διαμονής του. Στη παραπάνω 
δήλωση αναγράφονται ο αριθμός, το είδος, το γένος και η 
ηλικία των ζώων. Η δημοτική ή κοινοτική αρχή, τηρεί τη δή¬ 
λωση στο αρχείο της και παραδίδει θεωρημένο αντίγραφο 
αυτής στο δηλούντα. Τα νεονέννητα ζώα δηλώνονται με 
το ίδιο τρόπο, μέσα σ' ένα μήνα από τη γέννησή τους. 

2. Όσοι προτίθενται να προ βούν στην πώληση ή στην με 
οποιονδήποτε άλλο τρόπο μεταβίβαση της κυριότητας 
των αναφερομένων στην προηγούμενη παράγραφο ζώων, 
προσκομίζουν στην επιτόπια δημοτική ή κοινοτική αρχή 
αντίγραφο της παραπάνω δήλωσης και εφοδιάζονται, με 
πιστοποιητικό κατοχής, στο οποίο αναγράφονται το είδος, 
το γένος, η ηλικία του ζώου και τα στοιχεία ταυτότητας του 
προσώπου στο οποίο το ζώο μεταβιβάζεται. 

3. Σε περίπτωση επαναμεταβίβασης του ζώου το παρα¬ 
πάνω πιστοποιητικό παραλαμβάνεται από το νέο ιδιο¬ 
κτήτη, αφού προηγουμένως συνταχθεϊ σ’ αυτό σχετική 
πράξη μεταβίβασης και θεωρηθεί από την αστυνομική 
αρχή το γνήσιο της υπογραφής των συμβαλλομένων. 

Άρθρο 2 

Δήλωση αιγοπροβάτων και χοίρων 

1. Οι κτηνοτρόφοι και κάθε ιδιοκτήτης αιγοπροβάτων 
και χοίρων, άνω των πέντε (5) κατ’ είδος, υποχρεούνται 
όπως, εντός του μηνός Μαΐου κάθε έτους, υποβάλουν 
στην αστυνομική αρχή του τόπου κατοικίας ή διαμονής 
τους κτηνοτροφική δήλωση σε τρία (3) αντίτυπα και δύο 
(2) φωτογραφίες τους, μαζί με υπεύθυνη δήλωση του Ν. 
1599/1986, στις οποίες αναγραφόνται ο ακριβής αριθμός 
των κατεχόμενων ζώων, το είδος, το γένος και τα στοιχεία 
ταυτότητας αυτών (κωδικός αριθμός), καθώς και το τόπος 
χειμερινής και θερινής βοσκής. 

2. Οι παραπάνω δηλώσεις (κτηνοτροφικές και του Ν. 
1599/1986), θεωρούνται από την αστυνομική αρχή για το 
γνήσιο της υπογραφής του δηλούντος και η μία κτηνοτρο¬ 
φική δήλωση παραμένει στο αρχείο της Υπηρεσίας, ενώ οι 
άλλες δύο, μαζί με την υπεύθυνη δήλωση, παραδίδονται 
στο δηλούντα, ο οποίος υποχρεούται για την υποβολή της 
μίας κτηνοτροφικής δήλωσης και της υπεύθυνης δήλωσης 
στην δημοτική ή κοινοτική αρχή του τόπου κατοικίας ή δια- 

νομής του. Το τρίτο αντίτυπο της κτηνοτροφικής δήλωσης 
τηρείται από τον ιδιοκτήτη των ζώων. 

3. Οι κτηνοτρόφοι και κάθε ιδιοκτήτης αιγοπροβάτων 
και χοίρων υποχρεούνται να δηλώνουν τα νεογέννητα 
αμνοερίφια και χοιρίδια, εντός μηνός από τη γέννησή 
τους, στην επιτόπια αστυνομική αρχή, με δήλωση του Μ. 
1599/1986, η οποία θεωρείται για το γνήσιο της υπογρα¬ 
φής του δηλούντος. 

Ένα αντίγραφο της παραπάνω δήλωσης τηρείται στο 
αρχείο της ως άνω Υπηρεσίας, ένα από τους ίδιους και το 
πρωτότυπο υποβάλλεται απ' αυτούς στη δημοτική ή κοι¬ 
νοτική αρχή του τόπου κατοικίας ή διαμονής τους. 

Αρθρο 3 

Σήμανση - ταυτότητα αιγοπροβάτων και χοίρων 

1. Υποχρέωση σήμανσης έχουν όλοι οι κτηνοτρόφοι και 
κάθε ιδιοκτήτης αιγοπροβάτων και χοίρων, άνω των πέντε 
(5) κατ' είδος. 

2. Η σήμανση των παραπάνω ζώων γίνεται με διάστιξη 
(τατουάζ), πρασίνου χρώματος, η οποία αποτελεί και την 
ταυτότητα (κωδικό) των ζώων. 

3. Ο κωδικός των ζώων είναι συνδυασμός ενός κεφα¬ 
λαίου γράμματος και τριψηφίου, τετραψηφίου ή πενταψη- 
φίου αριθμού και χορηγείται από την επιτόπια αστυνομική 
αρχή, η οποία τηρεί αυτόν σε ειδικό βιβλίο ή σε ηλεκτρο¬ 
νικό αρχείο, κατά επαρχία, που αποτελεί το μητρώο κτη- 
νοτρόφων. 

Το γράμμα δεικνύει την επαρχία του νομού και οι αριθ¬ 
μοί δεικνύουν την καταχώρηση, κατά σειρά προτεραιότη¬ 
τας της δήλωσης των ζώων στην αστυνομική αρχή. Τα 
γράμματα είναι τα «Τ», «Ο», «V», «Ο», *υ», «3» ΚΑΙ «Κ>, τα 
οποία αντιστοιχούν κατά σειρά, στις Επαρχίες Τεμένους, 
Μαλεβυζίου, Βιάνου, Πεδιάδος, Πυργιωτίσσης, Μ ονοφα¬ 
τσ 1ου και Καινούργιου (π.χ. Τ001 ή Τ0001 ή Τ00001 
κ.ο.κ.). 

4. Ο κωδικός τοποθετείται με μέριμνα του κατόχου των 
ζώων στο εσωτερικό και κατά μήκος του πτερυγίου του 
δεξιού αυτιού του ζώου και διατηρείται ο ίδιος καθ' όλη τη 
διάρκεια της ζωής του ζώου. 

5. Στα νεογέννητα ο κωδικός τοποθετείται το βραδύ¬ 
τερο μέσα σ’ ένα μήνα από τη γέννησή τους. 

6. Η προμήθεια της συσκευής διάστιξης και του υλικού 
σήμανσης γίνεται από την επιτόπια αστυνομική αρχή και η 
διάθεση αυτών από τη δημοτική ή κοινοτική αρχή ή μέσω 
των κτηνοτροφικών συλλόγων και συνεταιρισμών. 

7. Η σήμανση των ζώων γίνεται από τους κατόχους αυ¬ 
τών, σύμφωνα με τις υποδείξεις της Κτηνιατρικής Υπηρε¬ 
σίας, σε συνεργασία με τις κατά τόπους αστυνομικές Υπη¬ 
ρεσίες, προς πρόληψη ή μετάδοση ασθενειών. 

8. Η μέχρι σήμερα πραδοσιακή σήμανση (σαμά) διατη¬ 
ρείται προαιρετικά, αρκεί να μη βλάπτει ολικά ή μερικά τη 
σήμανση με το κωδικό του ζώου. Η σήμανση, με ολική ή 
μερική κοπή των αυτιών των ζώων (κουτσαύτι), απαγορεύ¬ 
εται. 

Αρθρο 4 

Μεταβίβαση αιγοπροβάτων και χοίρων 

1. Απαγορέυεται η με οποιονδήποτε τρόπο μεταβίβαση 
της κυριότητας αιγοπροβάτων και χοίρων, εφόσον δε συ¬ 
νοδεύονται από πιστοποιητικό κατοχής, το οποίο εκδίδε- 
ται εις διπλοϋν, από τη δημοτική ή κοινοτική αρχή του τό¬ 
που κατοικίας ή διαμομής του κατόχου και ισχύει για δέκα 
(10) ημέρες από την έκδοσή του. 

2. Στο πιστοποιητικό κατοχής αναγράφονται τα στοιχεία 


του μεταβιβάζοντος και του αποκτώντος, ο αριθμός των 
ζώων, που δεν μπορεί για κάθε μεταβίβαση να υπερβαίνει 
τα είκοσι (20), το είδος, το γένος αυτών και τα στοιχεία 
ταυτότητας (κωδικός). Και τα δύο αντίτυπα του ως άνω πι¬ 
στοποιητικού, υποβάλλονται υποχρεωτικά, από τον κά¬ 
τοχο των ζώων στην επιτόπια αστυνομική αρχή, και το ένα 
αντίτυπο, με βάση το οποίο γίνονται οι σχετικές αυξομειώ¬ 
σεις, τηρείται στο αρχείο αυτής, το δε άλλο, αφού θεωρη¬ 
θεί, παραδίδεται στον κάτοχο των ζώων. Το παραπάνω πι¬ 
στοποιητικό παραδίδεται από το μεταβιβάζοντα στον νέο 
ιδιοκτήτη των ζώων ο οποίος υποχρεούται να προσέλθει 
στην αστυνομική αρχή του τόπου κατοικίας ή διαμονής 
του, όπου γίνεται επ’ αυτού σχετική θεώρηση για τη μετα¬ 
βίβαση, ενεργούνται οι σχετικές αυξομοιώσεις στην κτη- 
νοτροφική του δήλωση και αφού τηρηθεί αντίγραφο αυτού 
στο αρχείο της, επιστρέφεται στον ίδιο, που το τηρεί μέχρι 
τη σφαγή ή την με οποιονδήποτε άλλον τρόπο μεταβίβαση 
της κυριότητας των ζώων. 

3. Σε περίπτωση επαναμεταβίβασης των ζώων, συντάσ- 
σεται, επί του πιστοποιητικού κατοχής, σχετική πράξη με¬ 
ταβίβασης και θεωρείται από την αστυνομική αρχή το γνή¬ 
σιο της υπογραφής των συμβαλλομένων ή σε κάθε περί¬ 
πτωση, που δεν είναι δυνατόν να γίνει η θεώρηση αυτή 
από την αστυνομική αρχή, κατά τη σύνταξη της πράξης με¬ 
ταβίβασης, προσλαμβάνεται ένας μάρτυρας, ο οποίος και 
συνυπογράφει τη σχετική πράξη. Το παραπάνω πιστοποι¬ 
ητικά στη συνέχεια παραδίδεται στο νέο ιδιοκτήτη, ο 
οποίος υποχρεούται να ενεργήσει σύμφωνα με το τελευ¬ 
ταίο εδάφιο της προηγούμενης παραγράφου. 

4. Ζώα, τα οποία προέρχονται από περιοχές εκτός Κρή¬ 
της και δεν προορίζονται για σφαγή, δηλώνονται υποχρε¬ 
ωτικά από τον ιδιοκτήτη τους στην αστυνομική αρχή του 
τόπου κατοικίας ή διαμονής του, εντός δέκα (10) ημερών 
από την απόκτηση της κυριότητας αυτών, με δήλωση του 
Ν. 1599/1986 στην οποία προσαρτώνται και τα σχετικά 
παραστατικά έγγραφα (δελτίο αποστολής, τιμολόγιο αγο¬ 
ράς κ.λ.π.). Η ανωτέρω δήλωση θεωρείται για το γνήσιο 
της υπογραφής του δηλούντος και ένα αντίγραφο αυτής 
τηρείται από τον ίδιο και ένα υποβάλλεται απ’ αυτόν σητ 
δημοτική ή κοινοτική αρχή του τόπου κατοικίας ή διαμονής 
του. 

Αρθρο 5 
Σφαγή ζώων 

1. Απαγορεύεται η σφαγή αιγοπροβάτων και χοίρων, 
εφόσον αυτά δε συνοδεύονται από πιστοποιητικό κατο¬ 
χής, το οποίο εκδίδεται από τη δημοτική ή κοινοτική αρχή 
του τόπου κατοικίας ή διαμονής του κατόχου των ζώων, 
θεωρημένο από την επιτόπια αστυνομική αρχή. Το πιστο¬ 
ποιητικό αυτό ισχύει για δέκα (10) ημέρες από την έκδοσή 
του. 

2. Η σφαγή των ζώων που προέρχονται από μεταβίβαση, 
κατά τις διατάξεις των παρ. 1 και 2 του άρθρου 4 της πα¬ 
ρούσας, επιτρέπεται με βάοη το πιστοποιητικό κατοχής 
που παρέλαβε ο αποκτών από τον μεταβιβάζοντα, υπό τις 
προϋποθέσεις της προηγουμένης παραγράφου (θεωρη¬ 
μένο πιστοποιητικό κατοχής και διάρκεια ισχύος αυτού). 

3. Η σφαγή των ζώων που προέρχονται από περιοχές 
εκτός Κρήτης επιτρέπεται εφόσον αυτά συνοδεύονται με 
τα ανάλογα παραστατικά έγγραφα (δελτίο αποστολής - τι¬ 
μολόγιο αγοράς κ.λ.π,). Στην περίπτωση αυτή τα σφάγια 
σφραγίζονται με τη σγραγίδα της Κτηνιατρικής Υπηρεσίας 
και τη σφραγίδα με τον τίτλο της αστυνομικής αρχής του 

τόπου σφαγής. Επιπλέον, στα παραστατικά έγγραφα, τί¬ 
θεται η προβλεπόμενη από την επόμενη παράγραφο του 
παρόντος άρθρου σφραγίδα. 

4. Σε κάθε περίπτωση σφαγής, τα παραπάνω πιστοποι¬ 
ητικά παραδίδονται στον κάτοχό τους, αφού προηγουμέ¬ 
νως γίνει ο σχετικός έλεγχος από τους αρμόδιους αστυνο¬ 
μικούς και θεωρηθεί η εμπρόσθια πλευρά αυτών με σφρα¬ 
γίδα της αστυνομικής αρχής (ερυθρά μελάνη), η οποία πι¬ 
στοποιεί τη σφαγή και επιτρέπει τη νόμιμη μεταφορά. 

5. Η σφαγή των ζώων γίνεται μόνο στα δημοτικά ή κοινο¬ 
τικά σφαγεία. 

6. Τα σφάγια, εκτός των αναφερομένων στην παρ. 3 του 
παρόντος άρθρου, σφραγίχονται από την αστυνομική αρχή 
σε τέσσερα (4) σημεία, με ειδική σφραγίδα, η οποία ανα- 
παριστά τον κωδικό του ζώου, καθώς και με τη σφραγίδα 
της Κτηνιατρικής Υπηρεσίας. Επιπρόσθετα, τίθεται σφρα¬ 
γίδα με τον τίτλο της υπηρεσίας της αστυνομικής αρχής 
του τόπου σφαγής, κάτω από τον κωδικό αριθμό. 

7. Τα δέρματα των σφαγέντων ζώων σφραγίζονται με 
την ειδική σφραγίδα της προηγούμενης παραγράφου και 
τη σφραγίδα της αστυνομικής αρχής του τόπου σφαγής, 
εξαιρουμένων των δερμάτων που προέρχονται από ζώα 
εκτός Κρήτης, στα οποία τίθεται μόνο η σφραγίδα με τον 
τίτλο της ως άνω αστυνομικής αρχής. 

Άρθρο 6 

Κατοχή και διακίνηση σφαγίων και δερμάτων 
- Υποχρεώσεις ιδιοκτητών 
εστιατορίων και συναφών καταστημάτων 

1. Απαγορεύεται η κατοχή, η αγορά, η πώληση και η μετα¬ 
φορά σφαγίων και δερμάτων που δε φέρουν τις προβλε- 
πόμενες σφραγίδες και δε συνοδεύονται με πιστοποιητικό 
κατοχής ζώων, στο οποίο υπάρχει και η σχετική θεώρηση 
του αστυνομικού ελέγχου στους χώρους σφαγής (άρθρο 5 
παρ. 4), εξαιρουμένων των σφαγίων και δερμάτων ζώων 
που προέρχονται από περιοχές εκτός Κρήτης, εφόσον 
αυτά συνοδευόνται από ανάλογα παραστατικά έγγραφα 
(δελτίο αποστολής - τιμολόγιο, κ.λ.π.) τα οποία φέρουν τις 
προβλεπόμενες σφραγίδες. 

2. Οι κάτοχοι επαγγελματικών ψυγείων και ψυκτικών 
θαλάμων υποχρεούνται να δηλώνουν στην αστυνομική 
αρχή του τόπου κατοικίας ή διαμονής τους, με υπεύθυνη 
δήλωση του Ν. 1599/1986, Γη χωρητικότητα και τη διεύ¬ 
θυνση εγκατάστασης των ψυκτικών τους χώρων. Υποχρέ¬ 
ωση δήλωσης για τη χωρητικότητα των ψυκτικών τους χώ¬ 
ρων έχουν και οι κάτοχοι αυτοκινήτων ψυγείων. Οι ανω¬ 
τέρω απαγορεύεται να δέχονται σφάγια, που δε φέρουν 
τις προβλεπόμενες σφραγίδες και δε συνοδεύονται από 
το προβλεπόμενο πιστοποιητικό κατοχής (άρθρο 5 παρ. 1 
και 4) ή τα παραστατικά έγγραφα της παρ. 3 του προηγου¬ 
μένου άρθρου. 

3. Οι ιδιοκτήτες βυρσοδεψείων και αποθηκών δερμά¬ 
των υποχρεούνται να δηλώνουν στην αστυνομική αρχή του 
τόπου κατοικίας ή διαμονής τους την ακριβή διεύθυνση 
των εγκαταστάσεών τους, με δήλωση του Ν. 1599/1986. 
Οι παραπάνω απαγορεύεται να δέχονται δέρματα που δεν 
φέρουν τις προβλεπόμενες σφραγίδες της αστυνομικής 
αρχής. 

4. Οι δερματέμποροι, βυρσοδέψες και ιδιοκτήτες απο¬ 
θηκών δερμάτων υποχρεούνται να τηρούν βιβλία στα 
οποία καταχωρούνται, κατ' αύξοντα αριθμό, ο αριθμός, το 
είδος και α κωδικός/ων αγοραζομένων δερμάτων, η ημε¬ 
ρομηνία αγοράς και.το ονοματεπώνυμο και η διεύθυνση 


κατοικίας του πωλητή. Τα ανωτέρω βιβλία υπόκεινται στον 
έλεγχο της αρμόδιας αστυνομικής αρχής. 

5. Ιδιοκτήτες ή διευθυντές εστιατορίων και συναφών 
καταστημάτων, στα οποία έχει προγραμματιστεί συνε¬ 
στίαση, λόγω γάμου ή βάπτισης, υποχρεούνται όπως, δύο 
(2) ημέρες πριν την πραγματοποίηση αυτών, ανακοινώ¬ 
νουν εγγράφως στην επιτόπια αστυνομική αρχή τον 
αριθμό και το είδος των ζώων (αιγοπροβάτων και χοίρων), 
που πρόκειται να καταναλωθούν, τον τρόπο προμήθειας 
αυτών, καθώς και τα στοιχεία των ατόμων που πραγματο¬ 
ποιούν τη συνεστίαση. 

Άρθρο 7 

Υποχρεώσεις οδηγών αυτοκινήτων 

Οι οδηγοί αυτοκινήτων απαγορεύεται να παραλαμβά- 
νουν και να μεταφέρουν ζώα, τα οποία δε συνοδεύονται 
με πιστοποιητικό κατοχής. Επίσης, απαγορεύεται να πα- 
ραλαμβάνουν και να μεταφέρουν σφάγια ή δέρματα ζώων, 
τα οποία δε φέρουν τις προβλεπόμενες σφραγίδες, τα δε 
σφάγια δε συνοδεύονται απδ το πιστοποιητικό κατοχής ή 
τα παραστατικά έγγραφα που προβλέπονται, κατά περί¬ 
πτωση, στο άρθρο 5 της παρούσας. 

Άρθρο 8 
Μετακίνηση ζώων 

1. Οι κτηνοτρόφοι και κάθε ιδιοκτήτης αιγοπροβάτων 
που μετακινούν αυτά απά τους θερινούς τόπους βοσκής 
στους χειμερινούς και αντιστρόφως, οφείλουν, πριν την 
αναχώρησή τους, να δηλώνουν στην αρμόδια αστυνομική 
αρχή τον τρόπο και το χρόνο μεταφοράς των ποιμνίων 
τους. Η αστυνομική αρχή, στην περίπτωση αυτή, χορηγεί 
άδεια μεταφοράς, στην οποία αναγράφεται ο αριθμός των 
ζώων, ο κωδικός αυτών, ο τόπος αναχώρησης και ο τόπος 
μετάβασης. 

2. Οι ανωτέρω, μέσα σε 24 ώρες από την άφιξή τους στο 
νέο τόπο, υποχρεούνται να υποβάλουν αντίγραφο της 
κτηνοτροφικής τους δήλωσης στην επιτόπια αστυνομική 
και δημοτική ή κοινοτική αρχή, στην οποία αναφέρεται και 
ο τόπος βοσκής, καθώς και τα στοιχεία ταυτότητας των 
τυχόν απασχολουμένων απ’ αυτούς ποιμένων. 

3. Η κατά τα ανωτέρω μετακίνηοη επιτρέπεται να πρα- 
γαμτοποιείται μόνο κατά τη διάρκεια της ημέρας. 

Άρθρο 9 

Αυξομείωση των ζώων 

1. Εκτός απά τις περιπτώσεις μεταβίβασης, σφαγής και 
γέννησης ζώων, που ρυθμίζονται από τις διατάξεις των 
προηγούμενων άρθρων της παρούσας, οι κτηνοτρόφοι και 
κάθε ιδιοκτήτης ζώων υποχρεούνται, μέσα σε 48 ώρες, να 
αναφέρουν στην αστυνομική αρχή του τόπου κατοικίας ή 
διανομής τους, με υπεύθυνη δήλωση του Ν. 1599/1986, 
κάθε αυξομείωση των ποιμνίων τους (απώλεια, θάνατο 
κ.λ.π.). Η αστυνομική αρχή στην περίπτωση αυτή ενεργεί 
σύμφωνα με την παρ. 3 του άρθρου 2 της παροϋσης. 

2. Επίσης, τα ανωτέρω πρόσωπα υποχρεούνται, σε πε¬ 
ρίπτωση ανάμιξης των ζώων τους με ξένα ζώα, να ειδο¬ 
ποιούν σχετικά, μέσα σε 24 ώρες, την αστυνομική αρχή 
και τον ιδιοκτήτη τους, αν αυτός είναι γνωστός. 

Αρθρο 10 
Ελεγχος ποιμνίων 

1. Οι κτηνοτρόφοι και κάθε ιδιοκτήτης ζώων υποχρεού- 
νται να δέχονται αστυνομικούς ελέγχους στα ποίμνια ή 

στις μονάδες ζώων που διατηρούν και να συμμορφώνονται 
με τις υποδείξεις των αστυνομικών οργάνων (συγκέ¬ 
ντρωση ζώων κλπ.). 

2. Αν κατά τους ελέγχους αυτούς διαπιστωθεί η ύπαρξη 
ζώων ζωρίς σήμανση (κωδικό) ή με κωδικό διάφορο από 
εκείνο που αναγράφεται στην κτηνοτροφική και την υπεύ¬ 
θυνη δήλωση του Ν. 1599/1986 ή χωρίς πιστοποιητικό 
κατοχής, αυτά κατάσχονται, ως ύποπτης προέλευσης, και 
αποδίδονται προς φύλαξη σε μεσεγγυητή (τρίτο άτομο), 
ικανό και φερέγγυο, μέχρις ότου αποφασίσει το αρμόδιο 
δικαστήριο για την τύχη των ζώων. 

3. Οι κτηνοτρόφοι και ιδιοκτήτες ζώων, άνω των πέντε 
(5) κατ' είδος, που έχουν τα ζώα τους σε υπόστεγα ή περι¬ 
φραγμένους χώρους, οφείλουν να τοποθετούν στην εί¬ 
σοδο αυτών πινακίδα, στην οποία θα αναγράφονται, κατά 
τρόπο ανεξίτηλο, τα στοιχεία ταυτότητάς τους. Την αυτή 
υποχρέωση έχουν και όσοι διατηρούν χοιροστάσια. 

4. Οι κάτοχοι ποιμνίων υποχρεούνται να επιτηρούν συ¬ 
νεχώς τα ζώα τους, ώστε να αποτρέπεται η κλοπή ή η απο¬ 
μάκρυνση αυτών, από τους τόπους βοσκής. 

Αρθρο 11 

Αναγκαστική ακινητοποίηση υπόπτων 
ζωοκλοπής οχημάτων 

Οι αστυνομικοί που ενεργούν ελέγχους για την πρό¬ 
ληψη και καταστολή της ζωοκλοπής σε επίκαιρα σημεία, 
μπορούν να προβαίνουν στην αναγκαστική ακινητοποίηση 
των διερχομένων σχημάτων, με κάθε πρόσφορο μέσο (το¬ 
ποθέτηση στο οδόστρωμα σταθερών εμποδίων, ειδικών 
καρφιών κλπ.), αφού προηγουμένως λάβουν τα αναγκαία 
μέτρα για την έγκαιρη προειδοποίηση των οδηγών (τροχο¬ 
νόμος, αντανακλαστικοί κώνοι κλπ.). 

Άρθρο 12 

Υποχρεώσεις κατόχων μελισσών 

1. Οι ιδιοκτήτες κυψελών, άνω των δέκα (10), υποχρε- 
ούνται να δηλώνουν κατά το χρονικό διάστημα από 15 
ΜαΓου μέχρι 15 Ιουνίου κάθε έτους, με δήλωση του Ν. 

1599/1986, στην αστυνομική αρχή του τόπου κατοικίας ή 
διαμονής τους, τον αριθμό των μελισσοσμηνών που κατέ¬ 
χουν, με τα χαρακτηριστικά γνωρίσματα αυτών (χρώμα και 
είδος κυψελών), καθώς και τον κωδικό αριθμό μελισσο- 
τρόφου. Η αστυνομική αρχή, αφού θεωρήσει τη δήλωση 
για το γνήσιο της υπογραφής του δηλούντος, τηρεί αντί¬ 
γραφο στο αρχείο της και στη συνέχεια την παραδίδει 
στον κάτοχο αυτής, ο οποίος υποχρεοΰται να την υποβά¬ 
λει στη δημοτική ή κοινοτική αρχή του τόπου κατοικίας ή 
διαμονής του. 

2. Οι παραπάνω ιδιοκτήτες κυψελών υποχρεούνται να 
σημαίνουν με πυροσφραγίδα τις κυψέλες τους, με το χο¬ 
ρηγούμενο σ’ αυτούς κωδικό αριθμό από τη Διεύθυνση 
Γεωργίας της Νομαρχίας του τόπου κατοικίας ή διαμονής 
τους. 

3. Η μεταφορά κυψελών επιτρέπεται, εφόσον αυτές 
έχουν σημανθεί και συνοδεύονται με το μελισσοκομικό βι¬ 
βλιάριο του μελισσοτρόφου. Διαφορετικά για τη μεταφορά 
απαιτείται άδεια της αστυνομικής αρχής στην οποία έχει 
υποβληθεί η δήλωση της παρ. 1 του παρόντος άρθρου. 

4. Όσοι προτίθενται να προβούν στην πώληση μελισσο- 
σμηνών (κυψελών), υποχρεούνται να εφοδιάζονται από τη 
δημοτική ή κοινοτική αρχή του τόπου κατοικίας ή διανομής 
τους με πιστοποιητικό κατοχής, στο οποίο αναγράφονται 
ο αριθμός των κυψελών, το χρώμα, το είδος και ο κωδικός 


αριθμός, καθώς και τα στοιχεία ταυτότητας των αγορα¬ 
στών. Το ανωτέρω πιστοποιητικό θεωρείται από την αστυ¬ 
νομική αρχή του τόπου κατοικίας ή διανομής του κατόχου 
και αντίγραφο αυτού τηρείται στο αρχείο της. 

Άρθρο 13 

Κυρώσεις 

Όποιος παραβαίνει τις διατάξεις της παρούσας αστυνο¬ 
μικής διάταξης, τιμωρείται σύμφωνα με τις διατάξεις του 
άρθρου 10 παρ. 4 του Ν. 1300/1982, εφόσον από άλλη 
διάταξη δεν τιμωρείται βαρύτερα. 

Άρθρο 14 

Μεταβατικές διατάξεις 

1. Η διαδικασία σήμανσης, που προβλέπεται από τις 
διατάξεις του άρθρου 3 της παρούσας αστυνομικής διάτα¬ 
ξης, ολοκληρώνεται μέσα σε έξι (6) μήνες από την ισχύ της 
παρούσας. 

2. Μέχρι να ολοκληρωθεί η ανωτέρω διαδικασία κάθε 
κτηνοτρόφος και ιδιοκτήτης ζώων, άνω των πέντε (5) κατ' 
είδος, υποχρεοΰται να σημαίνει αυτά με ειδικό σήμα 
(σαμά), το οποίο τίθεται στα αυτιά των ζώων και με τρόπο 
που να διατηρείται ανέπαφο μέχρι τη σφαγή ή το θάνατο 
αυτών. 

Άρθρο 15 

Καταργούμενες διατάξεις 

Από την έναρξη ισχύος της παρούσης καταργείται κάθε 
προγενέστερη αστυνομική διάταξη για το ίδιο θέμα. 

Άρθρο 16 
Ισχύς 

Η παρούσα ισχύει στην περιφέρεια της Αστυνομικής 
Διεύθυνσης Ηρακλείου από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. (Εγκρίθηκε με την από 9.6.1995 εγκριτική 
Περιφ/κού Δ/ντή Ν. Ηρακλείου) 

Ηράκλειο, 6 Ιουνίου 1995 

Ο Διευθυντής 

ΑΝΤΩΝΙΟΣ ΚΟΥΚΑΚΗΣ 

-4- 

ΔΙΟΡΘΩΣΕΙΣ ΣΦΑΛΜΑΤΩΝ 

<θ) 

Στη δημοσίευση του Οργανισμού της Νομαρχιακής Αυ¬ 
τοδιοίκησης Ρεθύμνης (ΦΕΚ 316/26.4.1995) γίνονται 
διορθώσεις σφαλμάτων: 

α) 2. ΔΙΑΡΘΡΩΣΗ - ΑΡΜΟΔΙΟΤΗΤΕΣ Δ/ΝΣΗΣ ΤΕΧΝΙ¬ 
ΚΩΝ ΥΠΗΡΕΣΙΩΝ 

στη ΣΤΕΛΕΧΩΣΗ ΥΠΗΡΕΣΙΑΣ: αντί των ΔΕ Χειριστής 
Γκρέϊντερ, ΔΕ Χειριστής Οδοστρωτήρα, ΔΕ Χειριστής 
Ξ.Ψ.Β. και ΔΕ Χειριστής Πιστολαδόρος, γράφεται το 

ορθό: ΔΕ Χειριστής.. ΔΕ Χειριστής.ΔΕ Χειριστής 

ϋ.Ο.Β. και ΔΕ Χειριστής. 

β) 5. ΔΙΑΡΘΡΩΣΗ - ΑΡΜΟΔΙΟΗΤΗΤΕΣ Δ/ΝΣΗΣ ΓΕΩΡ¬ 
ΓΙΑΣ 

στο Β. Τμήμα Γεωργικών Εφαρμογών και Ανάπτυξης αντί 
βΐ) Γ ραφείο ΟΔΓΕ - Ρ1ΨΑ γράφεται βΐ) Γ ραφείο ΟΔΓΕ - 

γ) 8. ΔΙΑΡΘΡΩΣΗ - ΑΡΜΟΔΙΟΤΗΤΕΣ Δ/ΝΣΗΣ ΔΙΟΙΚΗ¬ 
ΣΗΣ 

τη ΣΤΕΛΕΧΩΣΗ ΥΠΗΡΕΣΙΑΣ αντί Γ) ΔΕ: 70 γράφεται Γ)79. 

(Απά την Νομαρχία Ρεθύμνης) 

ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση : 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 


ΤΕΙΕΧ 

22.3211 ΥΡΕΤΘΒ 

λειτουργούν καθημερινό από 8.00’ έως 13.00’ 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


• Πώληση ΦΕΚ όλων των Τευχών Σολωμού 51 τηλ.: 52,39.762 

• ΒΙΒΛΙΟΘΗΚΗ: Σολωυού 51 τηλ.: 52.48.188 

• Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της α§ος του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 

α} Για το Τεύχος Α' 
β) » » » Β’ 


20.000 


» 

» 

Β’ 

» 40.000 


> 

» 

Γ' 

> 10.000 


» 

» 

Δ’ 

» 40.000 


» 

» 

Αναπτυξιακών Πράξεων 

* 25.000 


» 

» 

Ν.Π.Δ.Δ. 

» 10.000 


» 

» 

ΠΑΡΑΡΤΗΜΑ 

» 5.000 

9 

» 

» 

Δελτ. Εμπ,& Βιομ. Ιδ. 

» 10.000 


» 

» 

Αν. Ειδικού Δικαστηρίου 

» 3.000 


» 

» 

Α.Ε. &Ε.Π.Ε. 

* 210.000 


όλα τα Τεύχη εκτός ΤΑΕ-ΕΠΕ 

» 110.000 



ΚωδΜόςαριθ. κστάθ6σηςστοΔημόσιοΤαμ8θ3δ12 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ, 1.000 

» 2.000 

» 500 

» 2.000 

» 1.250 

» 500 

» ' 250 

» 500 

» 150 

» 10.500 

» 5.500 


τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΘΒΟ 
























